Návrh

**ZÁKON**

z ............. 2014

**ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 397/2008 Z. z., zákona č. 318/2009 Z. z., zákona č. 575/2009 Z. z., zákona č. 508/2010 Z. z., zákona č. 301/2012 Z. z., zákona č. 132/2013 Z. z., zákona č. 437/2013 Z. z., zákona č. 102/2014 Z. z., zákona č. 106/2014 Z. z. a zákona č. 151/2014 Z. z. sa mení a dopĺňa takto:

1. V § 2 písm. i) sa vypúšťajú slová „s výnimkou činností upravených osobitnými predpismi,[5)](http://www.zakonypreludi.sk/zz/2007-250#f6566567) nad ktorými vykonávajú dozor profesijné komory alebo iné orgány štátnej správy, ako sú uvedené v [§ 19](http://www.zakonypreludi.sk/zz/2007-250#f6566340)“.

Poznámka pod čiarou k odkazu 5 sa vypúšťa.

1. V § 4 ods. 8 sa za slovami „pri predaji výrobku a poskytovaní služby“ čiarka nahrádza bodkou a vypúšťajú sa slová „alebo môže privodiť ujmu spotrebiteľovi pri nedodržaní dobromyseľnosti, čestnosti, zvyklosti a praxe, využíva najmä omyl, lesť, vyhrážku, výraznú nerovnosť zmluvných strán a porušovanie zmluvnej slobody.“.
2. § 5 vrátane nadpisu znie:

„§ 5

Zákaz ponuky a predaja výrobkov alebo poskytovania služieb porušujúcich práva duševného vlastníctva

Výrobca, predávajúci, dovozca alebo dodávateľ nesmú ponúkať alebo predávať výrobky alebo poskytovať služby porušujúce práva duševného vlastníctva ani skladovať také výrobky s cieľom ich ponuky alebo predaja.“.

1. V § 8 ods. 3 sa za slová „považuje za klamlivú, ak“ vkladajú slová „s prihliadnutím na jej charakter, okolnosti a obmedzenia komunikačného prostriedku“.
2. V § 14 sa vypúšťa odsek 2. Súčasne sa zrušuje označenie odseku 1.
3. V § 24 ods. 1 sa slová „dovozcovi alebo dodávateľovi alebo osobe uvedenej v § 26“ nahrádzajú slovami „dovozcovi, dodávateľovi alebo osobe podľa § 9a alebo § 26“.
4. V § 24 ods. 3 sa slová „dovozcovi a dodávateľovi alebo osobe uvedenej v § 26“ nahrádzajú slovami „dovozcovi, dodávateľovi alebo osobe podľa § 9a alebo § 26“.

**Čl. II**

Zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 310/1999 Z. z., zákona č. 115/2000 Z. z., zákona č. 128/2002 Z. z., zákona č. 524/2005 Z. z., zákona č. 215/2007 Z. z., zákona č. 343/2007 Z. z., zákona č. 358/2007 Z. z., zákona č. 42/2013 Z. z., zákona č. 361/2013 Z. z. a zákona č. 101/2014 Z. z. sa mení a dopĺňa takto:

1. V § 7 ods. 2 sa za slová „v stánkoch s trvalým stanovišťom“ vkladá čiarka.
2. V § 9 sa vypúšťa odsek 3.

**Čl. III**

Zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2006 Z. z., zákona č. 525/2005 Z. z., zákona č. 102/2007 Z. z., zákona č. 648/2007 Z. z., zákona č. 402/2009 Z. z., zákona č. 182/2011 Z. z., zákona č. 362/2011 Z. z., zákona č. 313/2012 Z. z., zákona č. 459/2012 Z. z. a zákona č. 102/2014 Z. z. sa mení a dopĺňa takto:

1. V § 1 sa vypúšťajú slová „klamlivej reklamy a“ a slová „a reklamy, ktorá je nekalou obchodnou praktikou,[1a)](http://www.zakonypreludi.sk/zz/2001-147#f5785244)“.

Poznámka pod čiarou k odkazu 1a sa vypúšťa.

1. V § 3 sa vypúšťajú odseky 1 až 4. Doterajšie odseky 5 až 10 sa označujú ako odseky 1 až 6.

Poznámky pod čiarou k odkazom 7 a 8 sa vypúšťajú.

1. V § 3 ods. 1 sa vypúšťajú písmená a), b) a h) a v písmene n) sa v bode 2 čiarka nahrádza bodkou a vypúšťajú sa body 3 a 4. Doterajšie písmená c) až g) sa označujú ako písmená a) až e) a písmená i) až n) sa označujú ako písmená f) až k).
2. V § 3 ods. 2 sa za slovami „pravopisné pravidlá“ vypúšťa čiarka a slová „pravidlá výslovnosti slovenského jazyka“.
3. V § 3 sa vypúšťa odsek 5. Doterajší odsek 6 sa označuje ako odsek 5.
4. V § 3 ods. 5 sa za čiarku pripájajú slová „ak je v rozpore s dobrými mravmi, prezentuje produkty, ktorých výroba, predaj, poskytovanie alebo používanie sú zakázané, alebo“.
5. V § 4 ods. 2 sa v písmene g) čiarka nahrádza bodkou, nad slovo „klamlivá“ sa umiestňuje odkaz 9 a vypúšťa sa písmeno h).
6. V § 11 ods. 1 sa vypúšťajú slová „§ 3 ods. 2 a 4 alebo“.
7. V § 11 ods. 2 prvej vete sa vypúšťajú slová „§ 3 ods. 2 a“ a v druhej vete sa vypúšťajú slová „reklama je klamlivá alebo“.
8. V § 11 ods. 3 písm. b) sa slová „§ 3 ods. 6“ nahrádzajú slovami „§ 3 ods. 2“.
9. V § 11 ods. 3 písm. c) sa slová „§ 3 ods. 1 a 3, ods. 5 okrem písmen d) a e), ods. 7 až 9“ nahrádzajú slovami „§ 3 ods. 1 okrem písmen b) a c), ods. 3 až 5“.
10. V § 11 ods. 3 písm. d) sa slová „§ 3 ods. 5 písm. d) a e)“ nahrádzajú slovami „§ 3 ods. 1 písm. b) a c)“.
11. V § 11 ods. 3 písm. e) sa vypúšťajú slová „klamlivú reklamu podľa § 3 ods. 2,“.

**Čl. IV**

Tento zákon nadobúda účinnosť dňom vyhlásenia.